**6 класс. Дарган мез.**

**Тема**: Цалабикни хIясибли числительноела жураби.

**Мурад:** чум журала числительноеби лерал цалабикни хIясибли, аргъахъес.

**Чебаъла ваяхI**: интерактивная доска, жуз.

**Дарсла башри: I. ХIядурдеш**

**II.Дугьбала чебкад хIянчи:**

ХIеркIла кьяли – приток реки, гIянцIа мер – глухое место,

тямада – старик, дулгъа – рукав, пяхIул – перо (перья).

III.**Хъули хIянчи ахтардибарни.**

Сегъуна гъайла бутIалис числительное или бикIара?

СекIултала белгиси кьадар яра илдала гьаб-гIергъидеш чебиахъуси гъайла бутIалис.

Чум журала сари числительноеби чула мягIна хIясибли?

Хiябал журала сари: кьадар, дуртIу ва гьаб –гIергъидешла.

Се иргъахъу кьадар числительноели ва сегъуна суайс жаваб луга?

СекIултала белгиси кьадар яра абзурла бутIа чебиахъу ва чум? сецад? Ибти суалтала цалис жаваб луга.

Се иргъахъу дуртIу числительноели ва сегъунти суалтас жаваб луга?

ДутIибти яра дуртIутала кьадар ва чум-чум? Ибси суайс жаваб луга.

Се иргъахъу гьаб-гIергъидешла числительноели ва сегъунти суалтас жаваб луга?

СекIултала гьаб-гIергъидеш ва чиди? чумъибил? Суалтала цалис жаваб луга.

Мурт числительноели кьадар чебиахъу?

Существительноеличил барх бакIибхIели, кьадар чебиахъу.

Масала, вецIал жуз, гъал адам, урегал ручка ва ц.

Мурт числительноели лугIи чебиахъу?

Сабицун бакIибхIели лугIи чебиахъу: ца, вецIну шура, авцIанну хIябра ва ц.

Х1яйна х1ябал урч1емал дирар.

Х1ябал кьукьяличи дутIес: кIел, ав-авал, гъану шура, азир-азир,

цаибил, вецIал, шуибил, хIябцIали, гехI-гехIел, урег-ибил, кIидарш.

**IV.Сагаси дарс бурни.**

&28,бяхI 81 – 82 белчIес.

ДелкIунти числительноеби цаладикни хIясибли сегъунти сарил,

дурес.

Х1янчи 121, бях1 82.Числительноеби сегъунти сарил, белгидарес.

Числительноеби дакIахъили, багьираби пикридарес.

Ца кIурилар кIидехI шин.

Азир узила ца велгьани (ири).

Авал дуцIдикIар, кIел чапIдикIар, ца силтIирбикIар.

Ца хъитIаличир верхIел тIярхъи.

Ца нешла гъал урши: вецIал – хъаршаб, вецIал – хьаршаб.

Сегъунти числительноебазир х1урприра луг1урбира цугдиркура?

**V.Кагахъни. Суалтас жавабти.**

Чула цалабикни хIясибли числительноеби чум журала сари?

Царка, учидяхъ, цаладяхъ.

Сегъунти числительноебас царка или бикIара?

Ца х1ячила дегIти числительноебас: цаличирад вецIличи бикайчи, гъал, даршал, азир, миллион, миллиард.

Сегъунти сари учидяхъ числительноеби?

КIел яра чумал хIячи лерти числительноебас: кIидарш, шуцIали,

верхIдарш, гехIцIали, урчIемцIали.

Сегъунти сари цаладяхъ числительноеби?

Чумал числительноелизирад цаладикибти: вецIну цара, гъану

хIябра, даршлим авцIанну шура, азирлим кIел, вецIну авра.

**VI.Хъули хIянчи:**& 28. ХIянчи 120.

8 класс. Дарган мез.

**Тема:**Дугьабиз.

**Мурад:** сен-сен дузахъулил дугьабизуни, аргъахъес.

**Чебаъла ваях1:** жуз, интерактивная доска.

**Дарсла башри:**I. Класс дарсличи х1ядурбарес.

**II. Дугьбала чебкад х1янчи:** пагьму, къурумсакъуни, дару кадерх, дурлама.

**III. Хъули х1янчи ахтардидарни**

Се сари обобщающий дугьби?

Гьандушибти ца журала членти дурусдирути дугьби.

Селис бик1ара ца журала членти или?

Ца суайс жаваб лугути, ца девличи хъарахъибти предложениела члентас.

Сегъунти членти диубли дашара обобщающий дугьби?

Обобщающий дугьбани жаваб луга предложениела члентанигъуна.

Сегъунти багьлабирнила ишараби кадалта, обобщающий дугьби ца журала члентас гьала дак1ибх1ели? О: о, о, о.

Дях1или лерил мерани к1ап1дариб: къадурби, музурби,

дубурти.

Сегъунти багьлабирнила ишараби кадалта, обобщающий дугьби

ца журала члентас г1ела дак1ибх1ели? О, О, О – О.

Г1яли, Г1ямар, Кьасум – юлдашуни барх школализи башар.

Иш схемаличи предложение пикрибарес: О: О, О,О - …..

**IV. Сагаси дарс бурни: Дугьабиз.**

&37, бях1 66-67 белч1ес.

Доскаличи ва тетрадунази предложениеби делк1ес, дугьабизуни чедаахъес.

Черрерхи, неш( т1инт1си ах1енси, существит-ли аргъахъибси).

Ах1ерси, х1у мурт чаррухъунри? ( т1-ах1енси, прилагательное).

Эй, вак1ибси, ваши иша( т1-ах1енси, причастие).

Дила г1ях1гъабза урши,чинав калунри? (т1инт1си, чумал девли аргъахъибси).

Ц1ирк1ли духъун ц1уэри, духа дилара салам (т1инт1си, миц1ирси ах1енсиличи дугьабиз).

Къучакъуни! Г1ях1си х1янчи баррая.

Ишара: эй, жав, эгье-гьей, эгьей междометиеби запятаяличил

дек1ардиру; ва, жан – дек1арх1едиру.

Эгье-гьей, делх1унраяв, талих1черти дубурти.

Вак1ади кьалли рахли, ва Г1ямарла Батирай.

Х1ела мургьила жан дат, жан ах1ерси Пат1имат.

Х1янчи 102. Дугьабизуни сели аргъахъилил, бурес.

Х1янчи 103 чеббелк1ес.

**V. Кагахъни. Суалтас жавабти.**

Се саби дугьабиз?

Чичи дугьаилзулил чебиахъуси дев яра дугьбала цалабик.

Сегъунти дирара дугьабизуни?

Т1инт1ти ( чумал девли аргъахъибти)ва т1инт1тиах1енти (ца

девли аргъахъибти).

Предложениелизиб сегъуна членни биэс бирара дугьабиз?

Дугьабиз предложениела членни биэс х1ебирар, амма гъайла бут1али бируси саби.

Сегъунти гъайла бут1ни диубли дашара дугьабизуни?

Существительноеби, прилагательноеби, причастиеби.

Сегъунти междометиеби диэс дирара дугьабизлис гьалар?

Эй, жав, эгье-гьей, эгьей, ва, жан.

Гьанбикахъес, се сабил междометие.

Чула уми гьанх1едушили, урк1ила х1ялани иргъахъуси гъайла бут1а.

Сегъунти междометиеби запятаяличил дек1ардиру?

Эй, жав, эгье-гьей, эгьей.

Сегъунти междометиеби дек1арх1едиру?

Ва, жан.

**VI. Хъули х1янчи: & 37**

Шел предложение пикридарес, дугьабизуни дак1ахъили.

Директор \_\_\_\_\_\_\_\_\_\_Дибиров И.Д.

Зам. Директора по УВР \_\_\_\_\_\_\_\_\_\_Рашидова У.У.

План открытого урока в 6 классе

на тему:

«Разряды имён числительных

по составу».

Мирзамагомедова А. М.

План открытого урока

в 8 классе

на тему:

«Обращение»

Мирзамагомедова А.М.